cyanic-selkie/wikianc huggingface dataset:
Karwendel
Geologi
Som i resten av De nordlige Kalk-Alper er kalkstein den dominerende bergarten. I Karwendelfjellenes tilfelle går disse tilbake til en atoll som eksisterte for 180 millioner år siden. Atollets ringrev, som bestod av steinkoraller og kalksvamper, er bevart i form av fast, hvit kalkstein i de ytterste kjedene (den nordlige Karwendel-kjeden og Nordkette). Omgitt av revene lå en grunn, bare 5–20 meter dyp lagune, der det fremfor alt levde kalkalger. Disse er bevart som mer gulaktige og sprøere kalksteiner i de mellomliggende kjedene av Karwendel.
Natur, kultur og historie
Vegetasjonen er preget av den kalkholdige grunnen, som resulterer i basiske jordtyper. Spesielt for Karwendel er de uvanlige skogstypene. I flere av Rißdalens sidedaler vokser gamle lønneskoger (platanlønn). Disse dalene er kjent som Kleiner og Großer Ahornboden og er et spektakulært syn om høsten, når hele skogen lyser i alle sjatteringer av rød-oransje. Ellers dominerer skoger av gran, edelgran, lerk og bøk. I–noen daler forekommer også sammenhengende skoger av sembrafuru, spesielt i nordvendte skråninger av Hinterautal og Vomper Loch, der sandstein og skiferleire sørger for litt surere jordsmonn. Over skogsgrensen finner man en rik flora av fjellblomster.
Av virveldyr kan man nevne gemser, rådyr, hjort, kongeørn, tiur m.m. Midt på 1980-tallet ble steinbukk (gjen)utsatt i Karwendel, og har klart å etablere en bærekraftig bestand.
Karwendel har på sine nesten 900 km² en eneste permanent bosetning: Hinterriß, som ligger på 928 moh. i Rißtal og har 41 innbyggere. Stedet hører (som nesten hele Karwendel) til kommunen Vomp i Unterinntal, men dets eneste veiforbindelse er til Bayern. Selv om området har få permanente innbyggere, har den i lang tid blitt brukt som beiteområde. Fra alle sider har fjellbøndene drevet sine dyr på fjellbeite i Karwendels daler, noe de tallrike seterne vitner om.
Etymologi
Navnet Karwendel ble først brukt om Karwendeldalen lengst vest i fjellkjeden. Det går sannsynligvis tilbake på et personnavn. En viss Gerwentel ser ut til å ha eid store deler av dalen, kanskje så langt tilbake som på 1200-tallet.
Humblotania
Humblotania er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utseende
En middelsstor (ca. 13 millimeter), avlang, blankt gulbrun oldenborre. Antennene er ganske små. Oversiden er fint punktert og spredt kledt med fine, lyse hår.
Utbredelse
Arten finnes på Komorene.
Hawthorn (Victoria)
Hawthorn er en forstad i Melbourne i Australia. Den ligger 6 km øst for Melbourne sentrum og er del av lokalstyret City of Boroondara. I 2006 hadde Hawthorn 19 784 innbyggere.
Den første europeiske bosetningen i området kom i slutten av 1830-årene. Boroondara Roads Board var den første lokalmyndigheten og ble opprettet i 1850årene og dekket et område som omtrentlig tilsvarer dagens Boroondara. Hawthorn Roads Board og Kew Roads Board ble utskilt som egne enheter i 1860. Hawthorn Roads Board utviklet seg da til Town of Hawthorn og City of Hawthorn. I 1994 ble Camberwell, Hawthorn og Kew slått sammen til dagens City of Boroondara.
Bydelen er en av Australias dyreste, men har også en stor studentbefolkning på grunn av Swinburne University.
Forstaden har gitt navn til Hawthorn Football Club (Hawks) som spiller australsk fotball.
Transport
Hawthorn har tre jernbanestasjoner: Hawthrone, Glenferrie og Auburn i tillegg til trikkerutene 16, 48, 70, 72, 75 og 109.
Ignacio de la Llave
Ignacio de la Llave (født 26. august 1818 i Orizaba i Veracruz, død 1863) var general og guvernør i den meksikanske delstaten Veracruz fra 1857 til 1860.
Liv
Han ble født i Orizaba i delstaten Veracruz, en nevø av Pablo de la Llave. Han deltok i den meksikansk-amerikanske krigen, i revolusjonen mot Santa Anna i 1851, i Guerra de Tres Años («treårskrigen») mot de konservative og på nasjonalistsida mot Maximilian av Mexico. Han døde som følge av krigsskader i 1863.
Utmerkelser
Det er en kommune, Ignacio de la Llave i delstaten Veracruz, som er oppkalt etter ham. I 1932 ble navnet endret fra San Cristóbal de la Llave.
Staten Veracruz var kjent som Veracruz-Llave fra 1863 til 2004, og siden 2004 har den offisielt vært kjent som Veracruz de Ignacio de la Llave.
South Bedfordshire
South Bedforshire var et distrikt i Bedfordshire, England. Administrasjonssenteret var Dunstable.
Distriktet ble opprettet 1. april 1974 da Dunstable, Leighton Buzzard, Luton landdistrikt og Amtphill landdistrikt ble slått sammen. I 2009 ble South Bedfordshire slått sammen med Mid Bedfordshire til Central Bedfordshire.
Choong Tan Fook
Choong Tan Fook (født 6. februar 1976) er en malaysisk badmintonspiller.
Han representerte Malaysia under Sommer-OL 2004 i Athen, der han ble utslått i kvartfinalen i dobbelturneringen.
Camberwell (Victoria)
Camberwell er en forstad i Melbourne i Australia. Den ligger 9 km øst for Melbourne sentrum og er del av lokalstyret City of Boroondara. I 2006 hadde Camberwell 19 637 innbyggere.
Burke Road utviklet seg til å bli hovedhandlegaten i Camberwell.
Transport
Camberwell har fem jernbanestasjoner: Camberwell, East Camberwell, Riversdale, Willison og Hartwell i tillegg til trikkerutene 70, 72 og 75.
Surgut
Surgut (russisk: Сургу́т) er den største byen i Khanty-Mansia i Russland. Den ligger ved elva Ob, rundt 250 km øst for Khanty-Mansijsk. Innbyggertall: 291 800 (est. 2005), 285 027 (folketelling 2002).
Historie
Surgut er en av de eldste byene i Sibir. Den ble grunnlagt i 1594 etter order fra Tsar Fjodor I.
Urbaniseringen av Surgut fant sted på 1960-tallet, da den ble et senter for olje- og gassproduksjon. 25. juni 1965 fikk arbeidsbosetningen Surgut innvilget bystatus.
Økonomi og næringsliv
Surguts økonomi er knyttet til oljeproduksjon og behandling av naturgass. De største virksomhetene er oljeselskapet Surgutneftegaz (ofte bare kalt Surgut) og Surgutgazprom (en avdeling av Gazprom). Surguts kraftverk GRES-1 og GRES-2 produserer over 7200 megawatt og forsyner mesteparten av regionen med relativt billig elektrisitet.
Transport
Surgut lufthavn ligger 10 km nord for byen, og har flyvninger til Moskva, Dubai, St. Petersburg, Irkutsk og flere andre byer.
Jernbanen Tjumen–Novyj Urengoj går gjennom byen. Surgutbrua over Ob er verdens lengste ett-tårns skråkabelbru.
Byen har en havn.
Flyndra (Svalbard)
Flyndra er en øy beliggende nord i Murchisonfjorden på Nordaustlandet på Svalbard.
Australia under Vinter-OL 1984
Australia under Vinter-OL 1984. Ti sportsutøvere, åtte menn og to kvinner, fra Australia deltok i fem sporter alpint, hurtigløp på skøyter, langrenn, kunstløp og skiskyting under Vinter-OL 1984 i Sarajevo i Jugoslavia. Australia, som deltok for tiende gang i et vinter-OL, vant ikke noen medaljer. Beste plassering var en 19.-plass i kunstløp.
Re Lear
Re Lear er en italiensk stumfilm fra 1910, regissert av Gerolamo Lo Savio.
Handling
Kong Lear bestemmer seg for å dele kongeriket sitt mellom de tre døtrene deres. Men de to eldste døtrene narrer faren deres, og tar over meste av eiendelene hans.
Den yngste datteren, Cordelia, er mye mindre overdådig og skuffer derfor faren deres. Men en rekke uforutsette hendelser får snart den gamle kongen til å oppdage hvordan hver av døtrene hans egentlig føler for ham.
George Passmore
George William Passmore (født 24. august 1889 i St. Louis, Missouri, død 22. september 1952 i Florissant, Missouri) var en amerikansk sportsutøver som deltok i OL 1904 i St. Louis.
Passmore vant en olympisk sølvmedalje i lacrosse under OL 1904 i St. Louis. Han var med på laget St. Louis Amateur Athletic Association som tapte finalen med 2-8 til det canadiske laget Shamrock Lacrosse Team. Hans eldre bror William spilte også på laget.
Komrina
Komrina er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utseende
En liten (8–9 millimeter), avlang, matt gulbrun oldenborre. Oversiden er kledt med fine, hårlignende skjell.
Utbredelse
Arten finnes på Komorene (Mayotte).
Snorremonumentet
Snorremonumentet er navn på monumenter i Norge og Island reist til minne om Snorre Sturlason, en islandsk dikter og høvding som er mest kjent for å ha skrevet Heimskringla, en samling sagaer eller fortellinger om norske konger, på 1220-tallet.
Erik Varga
Erik Varga (født 9. juni 1976) er en slovakisk skytter som konkurrerer i trap. Han representerte landet sitt under Sommer-OL 2012 i London, der hans beste resultat var nummer 12 i trap.
Under Sommer-OL 2020 i Tokyo som ble arrangert i 2021, ble han nummer 11 i trap.
Lee Wan Wah
Han representerte Malaysia i Sommer-OL 2004 i Athen, der han ble utslått i kvartfinalen i dobbelturneringen.
Jiří Holeček
Jiří Holeček (født 18. mars 1944 i Praha) var en tsjekkoslovakisk ishockeyspiller som deltok i de olympiske vinterleker 1972 i Sapporo og 1976 i Innsbruck. Holeček vant en olympisk bronsemedalje i ishockey under vinter-OL 1972 i Sapporo. Han var målvakt på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA men de tapte kampen mot USA med 1-5, derfor kom USA foran i slutt-tabellen. Holeček spilte tre kamper som målvakt, inklusive kvalifiseringskampen, i OL-turneringen.
Markløpere (insekt)
Markløpere (Harpalinae) er en meget artsrik underfamilie av løpebiller, omtrent to tredjedeler av alle kjente løpebillearter tilhører denne underfamilien. Disse stort sett middelsstore løpebillene er vanlige i de fleste miljøer på bakken, noen lever også oppe i busker og trær. Markløperne er ofte mer eller mindre altetende.
Levevis
Mange av markløperne er generalister som kan finnes i mange ulike miljøer, først og fremst på bakken.
Systematisk inndeling / norske arter
Harpalinae som her avgrenset tilsvarer gruppen Harpalini i tradisjonelle klassifikasjoner. Artene som her blir plassert i Lebiinae, Licininae, Panagaeinae, Platyninae og Pterostichinae blir også ofte plassert som undergrupper av Harpalinae.
Liste over ordførere i Drøbak
Ordførere i Drøbak er en liste over ordførere i tidligere Drøbak kommune i Akershus. Kommunen ble fra 1962 innlemmet i Frogn kommune.
Dag Rognlien
Dag Bjørset Randers Rognlien (født 20. oktober 1921, død 29. mars 1999) var en norsk arkitekt og skribent.
Han var utdannet ved NTH i Trondheim og var i mange år tilknyttet Odd Brochmanns arkitektkontor i Oslo. Rognlien tegnet flere institusjoner for psykisk utviklingshemmede (bl.a Dagsrudheimen i Telemark), skoler, forretningsbygg og private boliger. Særlig kjent er blomsterbutikken «Sørlihaven» på Nordstrand og terrassehusene i Ekebergveien på Ljan. Dessuten var han i mange år redaktør for fagbladet Arkitektnytt. Han var gift med interiørarkitekt Anne Lise Aas.
Diddy Kong
Diddy Kong (ディディーコング på japansk) er en kjent videospillfigur fra spillprodusenten Nintendo. Han er med i Donkey Kong-serien og hadde sin første opptreden i spillet Donkey Kong Country fra 1994. Han er kjent for å ha en rød lue med Nintendologoen på, en rød skjorte og for å være Donkey Kongs hjelpende hånd.
Dart under Paralympiske sommerleker 1960
Dart var en av øvelsene det ble konkurrert i under de paralympiske sommerlekene 1960. Det ble konkurrert i mix, det vil si en mann og en kvinne pr lag.
Michael Forster
Michael Forster (født 1946) er en britisk prest, forfatter og salmedikter. Han har skrevet over 600 salmer og sekulære salmer, og over 50 bøker. Han er representert med en salme i Norsk salmebok 2013.
Forster utdannet seg først til baptistpastor, men meldte seg etterhvert inn i United Reformed Church og ble prest der i stedet. I tillegg til pastorutdannelsen har han utdannelse innen rådgivning og psykoterapi, og har jobbet mye som spesialprest med dette som en del av tjenesten.
William Passmore
William Thomas Passmore (født 6. september 1882 i St. Louis, Missouri, død 9. mai 1955 i St. Louis, Missouri) var en amerikansk sportsutøver som deltok under OL 1904 i St. Louis.
Passmore vant en olympisk sølvmedalje i lacrosse under OL 1904 i St. Louis. Han var med på laget St. Louis Amateur Athletic Association som tapte finalen med 2-8 til det canadiske laget Shamrock Lacrosse Team. Hans eldre bror George spilte også på laget.
The Lad from Old Ireland
The Lad from Old Ireland er en amerikansk stumfilm fra 1910, regissert av Sidney Olcott.
Handling
En ung mann fra Irland kommer til Amerika, for å tjene penger og bli velstående. Men han glemmer aldri den store fattigdommen han etterlot seg i hjemlandet.
Mannen vender derfor tilbake for å redde kvinnen han fremdeles er glad i, akkurat i det hele familien hennes er i ferd med å bli kastet ut av eiendommen deres.
Presidentvalget i Frankrike 2012
Presidentvalget i Frankrike 2012 ble avholdt 22. april (første omgang) og 6. mai 2012 (andre omgang). Sittende president Nicolas Sarkozy fra Union pour un mouvement populaire stilte til gjenvalg, men tapte mot hovedutfordreren François Hollande fra Sosialistpartiet, som dermed blir landets nye president.
I meningsmålingene i månedene frem til valget lå Hollande lenge noen prosentpoeng foran Sarkozy, men i mars jevnet det seg ut og de to kandidatene hadde omtrent lik oppslutning i de siste ukene før valget. Hollande vant valgets første omgang med 28,6 % av stemmene, mens Nicolas Sarkozy fikk 27,1 % og ble utfordrer i andre omgang.
Blant fløypartiene gjorde venstreradikale Jean-Luc Mélenchon et dårlig valg, mens høyreradikale Marine Le Pen gjorde det beste valget i partiet Front nationals historie med en oppslutning på 18,12 %. I forkant av andre valgrunde ga Le Pen klar beskjed om at hun ikke ville gi sin støtte til noen av kandidatene, og kom til å stemme blankt.
Kandidater og resultater
Sittende president Nicolas Sarkozy bekreftet først 15. februar 2012 at han stiller til gjenvalg som Union pour un mouvement populaires presidentkandidat, selv om dette på forhånd var ventet.
Parti socialistes kandidat ved valget i 2007, Ségolène Royal, røk ut allerede i første runde av partiets nomineringsprosess, og François Hollande og Martine Aubry rykket frem som de mest aktuelle kandidatene for å stille som partiets presidentkandidat ved valget i 2012. François Hollande har tidligere ledet partiet i 11 år, og sitter som parlamentsmedlem valgt inn fra Corrèze. Aubry regnes for å ligge lenger til venstre i det politiske landskapet enn Hollande. Hun er mest kjent for å ha fått vedtatt loven om 35-timers arbeidsuke, kjent som «» (etter den franske tradisjonen med å navngi lover etter ministeren som innfører dem), som reduserte den normale arbeidsuken fra 39 til 35 timer. Interessen for hvem som skulle bli partiets kandidat har vært rekordstor i Frankrike, og skapte seerrekord for et politisk debattprogram. 17. oktober ble partiets primærvalg avholdt, der for første gang ikke bare partiets medlemmer, men alle franskmenn som betalte én euro og skrev under på at de sympatiserer med partiets verdier, kunne stemme. François Hollande vant valget med et knapt flertall.
I juli 2011 ble det klart at Eva Joly blir det franske miljøpartiet Europe écologie–Les verts' kandidat.
For å stille til valg må en kandidat samle signaturer fra minst fem hundre av de totalt over 47,000 politikerne som er valgt inn i en eller annen politisk forsamling, lokalt, regionalt, nasjonalt eller i Europarådet. 19. mars var det klart at ti kandidater var kvalifisert til å stille til valget i 2012:
Valgkampen
Valgkampen skulle egentlig begynt 20. mars, men 19. mars ble Frankrike rammet av en skytetragedie, der en mann skjøt og drepte en lærer og tre barn på den jødiske skolen Ozar Hatorah i Toulouse, og skadet flere. Dette førte til at flere politikere utsatte valgkampen. Sittende president Sarkozy fremsto som en samlende leder oppi tragedien, og kom trolig styrket ut av saken.
Sarkozy har på sin side erklært at han klart ligger på høyresiden i det politiske landskapet. Hvorvidt dette stemmer i forhold til politikken er imidlertid uklart, og Sarkozy regnes gjerne som en ideologisk uklar politiker.
Karsten Bindrich
Karsten Bindrich (født 15. april 1973) er en tysk skytter som konkurrerer i trap. Han representerte landet sitt under Sommer-OL 2012 i London, der hans beste resultat var nummer 11 i trap.
Malinkabakken
Malinkabakken, offisielt '''Skocznia narciarska im. Adama Małysza' (norsk: Adam Małysz-bakken''), er en hoppbakke i Malinkadalen ved byen Wisła i Polen. Bakken har K-punkt 120 meter og bakkestørrelse 134 meter, og er med det den andre hoppbakken på denne størrelsen i Polen, etter Wielka Krokiew i Zakopane. Hoppbakken er fra 2008 oppkalt etter den polske skihopperen Adam Małysz, som er fra Wisła.
Malinkabakken ble bygd i 1932/33 og utvidet og modernisert i 1953 og 1966/67. Allerede fra starten av var den Polens nest største hoppbakke, etter bakken i Zakopane. Fra 1958 ble Puchar Beskidów (norsk: Beskid-cupen), et av Polens viktigste hopprenn, arrangert i Malinkabakken. Under det polske hopplandslagets trening i bakken før OL i 1960 falt Zdzisław Hryniewiecki stygt og brakk ryggen, slik at han ble lam for resten av livet. Bakkerekord før siste ombygging var 112,5 meter, satt av Wojciech Skupień 18. februar 2001.
I 2001 ble det bestemt at bakken, som da hadde K-punkt 105 meter, skulle utvides til K120 og oppkalles etter Polens suksessrike hopper Adam Małysz. Ombyggingen av hoppbakken startet vinteren 2004. Ferdigstillelsen av bakken ble utsatt flere ganger, blant annet på grunn av et jordras sommeren 2006, men den nye bakken sto endelig ferdig høsten 2008. Malinkabakken har i dag flomlys, plastmatter som gjør at den også kan brukes sommerstid, stolheis og plass til ca. 11 000 tilskuere. 17. september 2008 hoppet Adam Małysz som den aller første i den nye bakken. 25.-28. september ble det polske mesterskapet på plast arrangert i Malinkabakken. Sommeren 2010 ble det for første gang arrangert Sommer Grand Prix-renn i bakken. Verdenscuprenn ble første gang arrangert der 9. januar 2013.
Bakkerekorden på snø er 139 meter, satt av østerrikeren Stefan Kraft i verdenscup-kvalifiseringen 8. januar 2013. Peter Prevc (Slovenia) falt på 140,5 m i verdenscuprennet 16. januar 2014. På plast er rekorden 136 meter, satt av Kamil Stoch (Polen) i et Grand Prix-renn 2. august 2013.
Kvaløya (Svalbard)
Kvaløya er en øy beliggende nord i Murchisonfjorden på Nordaustlandet på Svalbard.
Łobez
Łobez er en by i Polen. Byen ligger i det vestlige Pommern (Vestpommerske voivodskap), like nordøst for Berlin. Łobez ligger på begge sider av elven Rega. Avstanden i rett linje mellom byene Lobez og Oslo er 768 km, til Warszawa er det 488 km.
Byen hadde 10,409 innbyggere per 1. januar 2015.
Historie
Første gang nevnt i kilder under 1271 år. Oppgjøret tilhørte Knights von Bork (von Borcke). Urban berettiget til å motta opp til 1275. Det offisielle navnet på byen Łobez siden 1946.
Lars Minsaas
Lars Fredrik Bjørn Minsaas (også kjent som Fred Bjønner; født 2. september 1904 i Leksvik, død 20. april 1986 i Oslo) var en norsk pianist, komponist og orkesterleder.
Etter å ha studert klaver ved École Normale de Musique de Paris dannet han i 1930 Fred Bjønners orkester, senere best kjent som Minsaas' orkester, som han ledet frem til 1937. Dette orkesteret etablerte seg som fast danseorkester i Britannia Hotels Palmehaven i Trondheim, men ble kjent over hele landet gjennom direktesendte radiooverføringer av de populære middagskonsertene orkesteret ga hver ettermiddag. Orkesteret ble også kjent gjennom flere grammofoninnspillinger. Bl.a. gjorde de sammen med sangeren Øivind Lunde en serie med plateopptak for Parlophone i 1932. Etter sin orkestertid i Trondheim flyttet Minsaas til Oslo, hvor han de første årene etter krigen var kapellmester først på Speilen, Grand Hotel, senere på Logerestauranten og Hotel Continental. Han virket også som pianist, repetitør, dirigent og komponist ved Centralteatret, Oslo Nye Teater og Nationaltheatret.
Som komponist gjorde Minsaas seg først kjent gjennom en del slagere tidlig på 30-tallet, deriblant orkesterets kjenningsmelodi «Lytter du?» og «Lailas kjærlighetssang» til stumfilmen Laila. Senere komponerte han mer seriøst anlagte sanger, fremført av blant andre Kirsten Flagstad og Aase Nordmo Løvberg. I tillegg har han komponert en rekke verker for orkester, samt soloverker for klaver, fiolin og obo. Flere av orkesterverkene er inkludert i NOPAs plateserie Light Music from Norway, og to av klaverstykkene er innspilt med Kjell Bækkelund på CD-en Dagdrømmer.
ISO 3166-2:GI
Det er for tiden ikke definert noen ISO 3166-2-koder for Gibraltar. Territoriet har ingen definerte inndelinger.
Nekfallet naturreservat
Nekfallet naturreservat er et område langs elva Neka i Rendalen kommune. Området strekker seg fra fjellet nær tregrensen i øst, ned til fylkesveien langs Finstadåa i vest, med en høydeforskjell på 440 meter. De øvre delene av området ligger i nordboreal vegetasjonssone, mens den nedre fjerdedelen ligger i mellomboreal sone. Sentralt i området renner Neka gjennom en velutviklet bekkekløft fram til Nekfallet, der elva faller bratt ned mot hoveddalen.
Verneverdiene er særlig knyttet til bekkekløften og Nekfallet med naturtypene fosserøykskog og fossesprøytsone. Fosserøykskoger er sjeldne, samtidig svært artsrike med flere krevende og truede plantearter.
Plante- og dyrelivet er vernet mot skade og ødeleggelse. Motorisert ferdsel er forbudt unntatt på bilvei avmerket på vernekartet. Sykling og riding også forbudt utenom eksisterende veier og stier.
Sigvard Ericsson
Johan Sigvard «Sigge» Ericsson (født 17. juli 1930 i Alanäs, død 2. november 2019 i Östersund) var en svensk skøyteløper. I 1955 vant han både europamesterskapet i Falun og verdensmesterskapet i Moskva. For disse prestasjonene ble han tildelt Svenska Dagbladets gullmedalje.
I OL 1956 vant han gull på 10 000 m, foran Knut Johannesen og Oleg Gontsjarenko.
I årene 1954 og 1956 kom han på tredjeplass i EM.
Renault 12
Renault 12 er en familiebil produsert av den franske bilprodusenten Renault mellom 1969 og 1980. Modellen var tilgjengelig som sedan (Berline) og stasjonsvogn (Break), og ble også produsert på lisens i en rekke land over hele verden, også lenge etter at Renault tok den ut av produksjon.
Etter introduksjonen fikk Renault 12 gode skussmål fra europeisk presse for sitt romslige og komfortable interiør, moderne design, gode ytelser og lave bensinforbruk. Bilen ble ikke like godt mottatt i USA, hvor magasinet Road & Track i sin test av en 1974-modell uttalte at motoren støyet fælt, og la til at den tunge styringen var «en alvorlig designfeil».
Renault 12 gikk ut av produksjon i Vest-Europa i 1980, men modellen forble i produksjon og salg via Renaults samarbeidspartner i andre deler av verden, og den siste Renault 12 ble produsert i Tyrkia i 1999, mens den rumenske bilprodusenten Dacia fortsatte å produsere den R12-baserte 1300 i sedan- og stasjonsvognutgave frem til 2004, samt den R12-baserte pickupen Gamma frem til juli 2005.
Svein Eggesvik
Svein Magnar Øien Eggesvik (født 1964) er en norsk lokalpolitiker (Sp) i Gildeskål kommune. Eggesvik ble 3. april 2017 utnevnt som medlem av fylkesrådet i Nordland, som fylkesråd for samferdsel. Etter fylkestingsvalget i 2019 ble Øien Eggesvik Fylkesrådets nestleder med ansvar for finans og organisasjon.
Kaffehus
Kaffehus er en betegnelse på et bevertningssted der det primært serveres kaffe. Historisk brukes betegnelsen først og fremst enten om bevertningssteder på Den arabiske halvøy i middelalderen, eller om fasjonable etablissementer i Europa på 1700-tallet da kaffen var en ny motedrikk i denne delen av verden, eller om avholdskafeer i Norge på slutten av 1800-tallet og utover på 1900-tallet.
De første kaffehusene
Det vi vet helt sikkert er at det begynte å dukke opp kaffehus i Jemen, ikke langt unna Etiopia, og andre steder på Den arabiske halvøy for minst 700 år siden. Dette området var på denne tiden dominert av islam, og folk kunne derfor ikke åpent nyte vin eller annen type alkohol lenger. Disse kaffehusene utviklet seg etterhvert til å bli samlingsplasser der folk kunne komme for å spille sjakk, diskutere, og høre på musikk. Etter hvert spredte kaffehusene seg videre i det ottomanske riket. Damaskus og Kairo fikk sine fra ca. 1530, og ca. 1555 ble det første etablert i Konstantinopel.
Europeiske kaffehus på 1600- og 1700-tallet
Gjennom handelsvirksomheten mellom Det ottomanske riket og Republikken Venezia spredte kaffehus-skikken seg til Europa, og i 1629 fikk byen Venezia sitt første kaffehus. Men det var først hos britene at utbredelsen av kaffehus virkelig begynte å ta av i Europa (Oxford, 1645). I 1715 hadde London over 3000 kaffehus. Der var det den britiske adelen og de intellektuelle møttes for å slå av en prat om viktige emner.
I 1758 fantes det 22 kaffehus i Stockholm. Carl Michael Bellmann (1740–1795) viet en av Fredmans epistler til vertinnen på ett av dem, i epistel nr. 9 Gumman på Thermopolium. Bellmann skrev også en farse med tittelen Kaffehuset; den var skrevet på bestilling fra kong Gustav III og ble uroppført i forbindelse med feiringen av fødselsdagen til hertug Carl på Drottningholm den 7. oktober 1790.
Kaffehusene til norsk avholdsbevegelse
Mot slutten av 1800-tallet besluttet en del medlemmer av avholdsbevegelsen i Norge at for å få mer gjennomslag for sin oppfordring til avholdenhet, måtte de sørge for at folk fikk muligheten til å møtes på bevertningssteder der det ikke ble servert alkohol. I 1883 publiserte det norske Ugeskrift for Læger en artikkel som var basert på et amerikansk tidsskrifts omtale av en legekongress i Genève (eller «den hygieniske Kongres i Genf», som den ble omtalt som), der den brasilianske visepresidenten for Rio de Janeiros medisinske fakultet holdt et innlegg om at takket være kaffen fantes det ingen brasilianske alkoholikere; de eneste i Brasil som led av alkoholisme var europeiske innvandrere. Men selv disse innvandrerne utviklet en avsky mot alkohol etter å ha fått smaken på den brasilianske kaffen. Innvandrernes barn utviklet ifølge den brasilianske kongressdelegaten aldri alkoholisme, fordi de «fra en spæd Alder fødes op med Kaffe». Det norske legetidsskriftet opplyste at man hadde konsultert en annen brasiliansk lege som ga uttrykk for at landsmannen kanskje hadde overdrevet litt, men at i det store og det hele var det sant at alkoholisme ikke fantes i Brasil, og at kaffen måtte være årsaken. Teorien om at «den tiltagende Smag for kaffe formindsker Trangen til Spiritus» ble formidlet videre til Agderpostens lesere. Slike teorier blant medisinske fagfolk sammenfalt i tid med at avholdsbevegelsen anså at kaffen kunne være et middel til å fremme edruskapssaken i Norge.
Rundt om i Norge ble det derfor startet etablissementer som ble kalt «kaffehus», ofte drevet av foreninger som lokale avholdslosjer stiftet for formålet. Det samme skjedde for øvrig i utlandet; for eksempel ble det i 1883 åpnet et stort kaffehus i Birmingham av avholdsfolk der.
Bergen
Et eksempel på den norske avholdsbevegelsens kaffehus er Selskabet for oprettelse av Kaffehuse i Bergen, som ble grunnlagt 26. april 1882. Kaffehuselskabet hadde følgende formålsparagraf: ''§ 1. Selskabets Formaal er at motarbeide livet på Ølsjappene i Bergen og søge Arbeidernes velvære fremmet''.
§ 2. Dette maal søges naaet ved Oprettelse af et eller flere “Kaffehuse”, der er beværtningssteder uden nogensomhelst spirituøse drikke, hvor der til billig betaling serveres med kaffe, the, mælk og deslige samt spise, ligesom der ogsaa gives gjæsterne anledning til daglig at være sammen under samtale og læsning af aviser og tidsskrifter. Det ble etter hvert tre kaffehus i Bergen; ett lå i Hollendergaten, ett i Strandgaten og et i Muralmenningen. I 1909 ble driften av kaffehusene avviklet og Selskabet for Kaffehuse i Bergen ble oppløst. Pengene som var igjen i selskapet, ble brukt til å etablere legatet «Kaffehusets legat for oprettelse og understøttelse av Folkeunderholdningsaftener i Bergen». Legatstyret bestod av én representant for arbeiderbevegelsen, én representant for IOGT, og tre andre medlemmer som var personlig oppnevnt. Det var imidlertid ikke før i 1931 at styret i det nye legatet mente at legatmidlene hadde vokst seg store nok på konto til at det var mulig å avholde underholdningsarrangementer i tråd med legatets statutter. Legatet eksisterte frem til det ble avviklet i 1976.
Arendal
I Arenda l fantes aksjeselskapet «Arendal Nøkterheds Kaffehus A/S», som drev avholdskafé til 1909. I 1915 kunne byen skilte med etablissementet «Nilsens avholdshotel & café».
Stathelle
På Stathelle i nedre Telemark holdt Godtemplarforeningen i 1903 et stiftelsesmøte for å opprette «Stathelle Kaffehus». Noen dager etter stiftelsesmøtet annonserte det nyvalgte styret etter en bestyrerinne for kaffehuset; det var ifølge annonsen ønskelig med «en helst lidt ældre Kvinde med Øvelse i Madlavning samt Opvartning».
Generell utbredelse
I 1915 fantes det en rekke bevertningssteder rundt om i Norge som av ideologiske grunner ikke serverte alkohol. Det var da mange ulike betegnelser i bruk for å signalisere at etablissementet støttet avholdsbevegelsen; begrepet kaffehus lot til å være på vei ut, til fordel for ord som avholdskafé, nøkterhetskafé, og sågar «avholdshotel & café». I Tønsberg hadde man til og med «Totalavholdsforeningens café», og i Ålesund «Avholdshjemmets café». I Kristiania var det minst 23 slike serveringssteder i 1915.
Vilhelm Nielsen
Hjalmar Vilhelm Nielsen (født 28. august 1912 i Sandavágur, død 18. desember 2002 i Tórshavn) var en færøysk kjøpmann, fabrikkeier og politiker (Ff.). Han var medlem av det færøyske Lagtinget i 16 år.
Han var sønn av Dánjal Petur Nielsen og Anna Sofía Margreta Kristina Maria Thomassen i Sandavágur. På farssiden var han sønnesønn av sysselmann og lagtingsmann Zacharias Nielsen den eldre og nevø av sysselmann og lagtingsmann Zacharias Nielsen den yngre. På morssiden var han nevø av folketingsmann Thomas Thomsen og fetter av forsikringsdirektør Thomas Thomassen. Han giftet seg med Marianna Jolina Oluffa Jenny Poulsen.
Han var kjøpmann i Sandavágur. I 1968 etablerte han saueskinnfabrikken Vilma.
Nielsen var innvalgt på Lagtinget fra Vágar fra 1958 til 1970 og fra 1974 til 1978. Han var avholdsmann og markerte seg sterkest i edruskaps- og samferdselspolitiske spørsmål.
István
Utbredelse
István er et svært vanlig navn i Ungarn.
Tabellen nedenfor gir en detaljert oversikt over populariteten til navnet István i noen av de landene hvor statistikk er tilgjengelig.
Kjente personer med navnet
Personene i listen er ordnet kronologisk etter fødselsår.
Aphanicerca capensis
Aphanicerca capensis er en av art av steinfluer. De er tilknyttet et liv i ferskvann som nymfer (larve). Steinfluer finnes bare i nærheten av ferskvann. Selv om de voksne har fire vinger er de ikke særlige dyktige flygere og finnes sjeldent langt fra stedet de levde som nymfe. Denne familien finnes i dag bare på den sørlige halvkulen, men den tilhører en gruppe (Arctoperlaria) av steinfluer som lever på den nordlige halvkulen, så det er sannsynlig at den er av nordlig opprinnelse og har vandret sørover.
Utseende
Små, mørke steinfluer. Et karakteristisk kjennetegn er at baklårene er svært kraftige.
Levevis
Artene i familien Notonemouridae kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Lebbea
Lebbea er en slekt av biller som har larver som eter planterøtter. De hører til undergruppen oldenborrer (Melolonthinae) i den store gruppen skarabider (Scarabaeoidea). Slekten omfatter bare én kjent art.
Utseende
En middelsstor (ca. 15 millimeter), oval, brunsvart oldenborre. Oversiden er fint punktert og sparsomt kledt med hårlignende skjell.
Utbredelse
Arten finnes på Madagaskar.
Visingøya
Visingøya er en øy beliggende ytterst i Murchisonfjorden på Nordaustlandet på Svalbard.
Sigurd Stormo
Sigurd Stormo (født 1970) er en norsk lokalpolitiker (Ap) som siden 2015 er ordfører i Meløy kommune.
Dorytomus
Dorytomus er en slekt av små snutebiller med lang, tynn snute. Billene lever på levende planter, og en del arter er problematiske skadedyr.
Utseende
Middelsstore snutebiller med avlang kroppsform. Felles for alle er at hodet er trukket ut til en lang og tynn snute, og at antennene er knebøyde. Oversiden er mer eller mindre skjellkledt og matt, på farge er de ofte rødlige. Hodet er forholdsvis lite. Den lange snuten kan ikke legges inn i en fure mellom framhoftene og holdes ofte framoverrettet. Brystskjoldet er bredere enn langt, bakerst ofte omtrent så bredt som dekkvingene ved roten. Beina er vanligvis forholdsvis lange og kraftige. Lårene har ofte kraftige tenner på undersiden, særlige på frambeina.
Levevis
Denne underfamilien går på levende planter, og larvene utvikler seg som oftest i blomster, frukter eller frø.
=
Utbredelse
Slekten har en hovedsaklig holarktisk utbredelse.
Vladimír Bednář
Vladimír Bednář (født 1. oktober 1948 i Beroun) var en tsjekkoslovakisk ishockeyspiller som deltok i de olympiske vinterleker 1972 i Sapporo. Bednář vant en olympisk bronsemedalje i ishockey i vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA, men de tapte kampen mot USA med 1-5, derfor kom USA foran i slutt-tabellen. Bednář spilte alle seks kampene, inklusive kvalifiseringskampen, i OL-turneringen.
Marionøya
Marionøya (engelsk: Marion Island) er en sørafrikansk øy som tilhører øygruppen Prince Edwardøyene. Øygruppen ligger 1 770 km sørøst for Port Elizabeth på det sørafrikanske fastlandet.
Marionøya er 19 km lang, 12 km bred og har et areal på 290 km². Øyas høyeste punkt er State President Swart Peak med 1230 moh.
22. september 1979 fanget den amerikanske satellitten Vela opp et «dobbeltglimt» i nærheten av Prince Edward-øyene. Det har vært spekulert i om dette var en atomprøvesprengning, utført i samarbeid mellom Israel og Sør-Afrika. Våpenet var på størrelse med en tiendedel av Hiroshima-bomben «Little Boy».
Avinor
Avinor AS er et norsk statlig selskap, og Norges største eier av flyplasser. Selskapet driver 44 flyplasser, hvorav 12 eies av Forsvaret. I tillegg eier selskapet sikkerhetsinstallasjoner av ulike slag – for eksempel radarer, radiofyr, fjernstyrte basestasjoner for flyradiosambandet, og kontrollsentraler. I 2003 ble Avinor oppført som aksjeselskap heleid av staten. Eierskapet forvaltes av Samferdselsdepartementet.
Oversikt
Avinor var tidligere et forvaltningsorgan med navnet Luftfartsverket. 1. januar 2000 ble Luftfartstilsynet opprettet. Da flyttet alle tilsyns- og forvaltningsfunksjonene i det gamle Luftfartsverket ut, og de driftsmessige oppgavene ble igjen i det som senere ble Avinor.
Selskapet er selvfinansiert og får ingen faste tilskudd fra staten; inntektene kommer fra kommersiell virksomhet på flyplassene og trafikkavgifter som flyselskapene betaler for å bruke flyplassene eller i fly i norskkontrollert luftrom. Kun et fåtall av selskapets 44 flyplasser går med overskudd, og dette overskuddet brukes til å subsidiere de øvrige flyplassene. Lufttrafikktjenesten drives til selvkost, mens utgiftene til sikkerhetsarbeid dekkes gjennom en avgift.
Avinor startet et prosjekt i 2017 om å klargjøre flyplassene for elektriske fly.
Ledelse
Samferdselsdepartementet ved samferdselsministeren er generalforsamlingen i selskapet.
Flyplasser
Avinor driver 44 flyplasser (11 i samarbeid med Forsvaret):
Benedictine College
Benedictine College er et privat, kristent universitet i Atchison i delstaten Kansas, USA. Det ble opprettet i 1859.
Ved universitetet var det 1 553 studenter og 112 vitenskapelig ansatte i 2006, og samme året var skolepengene US$ 16 710. Studiene gis opp til mastergradsnivå.
Maksim Kosarev
Maksim Kosarev (russisk: Максим Сергеевич Косарьев; født 20. juli 1969 i Moskva) er en russisk skytter som konkurrerer i trap. Han representerte landet sitt i Sommer-OL 2012 i London, der hans beste resultat var nummer 9 i trap.
VM i rullestolcurling 2012
VM i rullestolcurling 2012 ble arrangert i Chuncheon i Sør-Korea fra 18. til 25. februar 2012. Dette var det åttende VM som ble arrangert.
Deltakere
Deltakerlagene stilte med følgende mannskap:
Jim Armstrong skulle egentlig være reserve for Canada, men måtte reise hjem dagen før turneringen startet. Anne Hibberd tok hans plass, og dette ble første gang Canada stiller med kun to herrer i en større turnering i rullestolcurling.
Round robin
Stillingen etter round robin var som følger:
Finaler
Bronsefinalen og finalen ble spilt som følger:
Sluttstilling
Russland ble verdensmestere for første gang.
Oleg Seleznjov
Oleg Viktorovitsj Seleznjov (russisk: Олег Викторович Селезнёв, født 22. juli 1959, død 6. oktober 2021 i Krasnodar i Russland) var en russisk politiker.
Karriere
Han studerte ved Novotsjerkassk høyere militære kommandoskole for kommunikasjoner (Новочеркасское высшее военное командное училище связи) og tok eksamen i 1980 som offiser med høyere spesialundervisning, med spesialisering som radiokommunikasjonsingeniør. I løpet av tjenesten i de sovjetiske, og senere de russiske væpnede styrker, mottok han Røde stjernes orden i 1987 og Den militære fortjenstorden i 1999. Han tjenestegjorde i KGB og i FSB og ble med tiden generalmajor. Han var en tid første nestsjef for FSB-avdelingen i Krasnodar kraj, og i 2009 ble han leder for FSB-avdelingen i Adygia. Dette vervet innehadde han til juli 2017.
Han var medlem av Det russiske føderasjonsrådet i Russlands føderale forsamling fra 2017 til sin død. Seleznjov døde på sykehus i Krasnodar i Russland den 6. oktober 2021 av covid-19, i en alder av 62 år.
Elin Wägner
Elin Matilda Elisabet Wägner (født 16. mai 1882 i Lund, død 7. januar 1949 i Rösås, Kronobergs län) var en svensk forfatter, journalist og feminist.
Elin Wägners skjønnlitterære bøker handler om kvinners rettigheter, kvinnelig stemmerett, fredsspørsmål, sosiale spørsmål og miljøspørsmål. Feminismen hun representerer kalles normalt for særartsfeminisme. Hun regnes normalt som en av de såkalte «tiotalsförfattarna» og inngikk i Fogelstadsgruppen. Wägner er mest kjent for sitt engasjement for kvinnelig stemmerett og for at hun var med og grunnla Internasjonal kvinneliga for fred og frihet i 1915 og Redd Barna i 1920.
Wägner ble medlem av Samfundet De Nio i 1937 og av Svenska Akademien i 1944. Hun var aktiv skribent i tidsskriftet Tidevarvet i perioden 1923–1936.
Hun var datter av rektor og fil. dr. Sven Wägner og Anna Mathilda Elisabeth Ekedahl, prestedatter fra Tolg i Småland. Hun var søster til journalisten Harald Wägner, tante til Ria Wägner og gift med litteraturviteren John Landquist i perioden 1910–1922.
Ingerlise Karlsen Kongsgaard
Ingerlise Karlsen Kongsgaard (født 4. juli 1947 i Bærum) er en norsk illustratør og organisasjonskvinne.
Kongsgaard har bachelor-grad i grafisk design og illustrasjon fra England der hun studerte fra 1972 til 1976. Hun har siden arbeidet med bokomslag, skolebøker, tidsskrifter, reklame og emballasjedesign. Særlig utbredt ble hennes mange detaljerte forsideillustrasjoner for Gyldendal og Pax forlag på 1980-tallet. Ingerlise Kongsgaard har også vært aktiv i det organiserte fagmiljøet, blant annet som medstifter av Norsk illustratørforbund i 1983, som utstillingsansvarlig i Grafill og aktivt medlem i IBBY Norge. I 2008 ble hun tildelt Norsk illustrasjonsfonds æresstipend for å ha stiftet Grafills årlige billedbokutstilling i 1998.
Ingerlise Kongsgaard var gift med den engelske illustratøren Bernard Blatch frem til hans død i 2019. Hun bor på Haslum utenfor Oslo.
Partibokstav
Partibokstav (partibogstav) eller listebokstav, offisielt bogstavbetegnelse, er en bokstav som representerer et politisk parti på en valgseddel til et allment valg i Danmark.
Liste over danske partibokstaver
Listen omfatter bokstavbetegnelser ved folketingsvalg siden 1943 og Europaparlamentsvalg siden 1989. Uthevede partibokstaver deltok i Folketingsvalget i Danmark 2011, mens kursiverte partibokstaver deltok i Europaparlamentsvalget i 2014.
Undesillion
En undesillion er en million desillioner, eventuelt en milliard nonilliarder, det vil si, det naturlige tallet er 1 000 000 000 000 000 000 000 000 000 000 000 000 000 000 000 000 000 000 000 000 000 000, eventuelt 1066. Ved å forklare det i «dagligtale» vil det si tusen milliard milliard milliard milliard milliard milliard milliarder.
Bolivia under Vinter-OL 1984
Bolivia under Vinter-OL 1984. Tre mannlige sportsutøvere fra Bolivia deltok i én gren, alpint under Vinter-OL 1984 i Sarajevo i Jugoslavia. Bolivia, som deltok for tredje gang i et vinter-OL, vant ikke noen medaljer. Beste plassering var en 34.-plass i storslalåm for menn.
Kampen skole (Oslo)
Kampen skole er en 1–7 skole (barneskole) i bydel Gamle Oslo i Oslo. Skolen tok i mot sine første elever 5. november 1888.
Skolen har rundt 425 elever og 61 ansatte. Skolen har flere tospråkelige lærere som dekker ulike språk, blant annet arabisk, somalisk, tamil og urdu. Det er også en språklasse for samisk.
Rick Founds
Fra 1990-tallet har «Lord, I Lift Your Name on High» vært en av de mest populære kristne sangene. Den har blitt spilt inn av mange artister og har blitt oversatt til en rekke språk, blant annet norsk. Christian Copyright Licensing International (CCLI) i USA meldte at det var den mest brukte sangen i evangeliske kirker i USA alle år fra 1997 til 2003, og sangen ligger i april 2015 på åttendeplass av de mest brukte sangene i USA i CCLIs database.
Nesseby naturreservat
Nesseby naturreservat er et naturreservat utenfor bygda Nesseby i Nesseby kommune i Finnmark. Naturreservatet omfatter Løkholmen, tidevannsbukta innenfor og neset sør for Nesseby kirke. Det har et samlet areal på 753 dekar, hvorav 660 dekar utgjør sjø.
Kampen skole (Oslo)
Historie
Da skolen åpnet i 1888 fikk den fort over 900 elever og 29 lærere fordelt på 20 klasserom. I tillegg hadde skolen en overlærerbolig, en vaktmesterbolig, en gymnastikksal og et uværskur. Kampen skole var Oslos første skole med eget bad for elevene. Dette var viktig siden strøkets innbyggere ikke hadde råd til egne bad. Skolen fikk sin først utbygging i 1902, med en ny skolebygning og totalt 40 klasserom. Skolen var på denne tiden en 1–7 skole.
Tidlig på 1900-tallet fikk skolen et av byens første musikkorps, og i 1907 var det byens største med 84 musikanter.
Nesseby naturreservat
Naturreservatet ble etablert i 1991 for å bevare et viktig rasteområde for våtmarksfugler. Ved fjære sjø tørrlegges store mudderbanker som er rike på bløtbunnsdyr som gir næring til vadefugler som blant annet sandlo, myrsnipe, dvergsnipe, tundrasnipe, polarsnipe, brushane, lappspove, svømmesnipe og andefugler.
Kampen skole (Oslo)
Historie
I 1920–1921 fikk tilbygget fra 1902 en ny etasje, med rom til tegning, musikk, fysikk og håndarbeid. Toaletter ble installert i skolens kjeller i 1932.
Tyskerne overtok skolen under den andre verdenskrig, dermed måtte undervisning foregå i ulike bygninger rundt om på Kampen, i private hjem og blant annet på Kampen menighetshus like ved skolen.
Fra 1967 var Kampen skole en 1–6 barneskole. Skolen fikk ny oppussing i 1979–1980. Skolen ble barne- og ungdomsskole med klasser fra 1.–9. På 1990-tallet ble vinduer skiftet og fasaden pusset opp, og i 2001 startet en ombygging og modernisering inne i skolebygningene.
Med Reform 97 og 6-åringene inn i skolen ble skolen en 1–10 skole, før en økning i folketallet førte til at Kampen skole fra 1999 ble en 1–7 skole igjen.
Helga Helgesen
Helga Helgesen tok sin lærerinneeksamen på Nissen pikeskole i 1887 og kom til Kampen etter noen år på Tøyen skole. Helgesen startet forsøkskjøkken på Kampen skole i 1891, og regnes som en av pionerene for å få innført skolekjøkken som fag. Fra Kampen holdt Helgesen kurs for lærere fra hele landet. Utenfor skolens inngang står en statue som fremstiller Helgesen foran elevene sine. Statuen er laget av billedhuggeren Knut Steen, som også står bak en minnetavle over tidligere elever som falt under krigen. Minnetavlen ble avduket av kronprins Olav i 1948.
Monacos geografi
Fyrstedømmet Monaco er det nest minste landet i verden etter Vatikanstaten og dekker et totalt areal på 1,95 km² og 4,4 km lange landegrenser. Kysten av Monaco ved Middelhavet er 4,1 km lang. Bystaten ligger 18 km øst for Nice i Frankrike og er omgitt av Frankrike på tre sider, mens Middelhavet utgjør den fjerde siden. De maritime kravene til Monaco strekker seg 22,2 km ut fra kysten. Det høyeste punktet i Monaco er 161 meter over havet på sørsiden av Mont Agel som stiger til 1 109 meter over havet i Frankrike og som er en del av De maritime Alpene. Landet har ingen naturressurser.
Monaco er delt inn i fire bydeler: Monaco-Ville, som er gamlebyen og som ligger på en klippe i Middelhavet, La Condamine som er havneområdet, Monte Carlo som er det viktigste boligområdet og Fontvieille, som er et nybygd område ved sjøen.
Fyrstedømmet er kjent for det vakre, åslendte og kuperte landskapet og det solrike middelhavsklimaet med milde, våte vintre og varme, tørre somre. Middeltemperaturen i januar og februar er 8 ºC, og i juli og august 26 ºC.
Monaco
Cinderella (sang)
«Cinderella» er en popsang, skrevet av kanadiskfødte Paul Anka samt Joe Sherman. Anka spilte den. «Cinderella» ble utgitt på singlen ABC Paramount 10239 i 1961. B-siden var «Kissing on the Phone».
Norsk versjon
C. C. Bøyesen har skrevet en norsk tekst. Den norske tittelen er identisk med den amerikanske.
Listeplassering
Ankas versjon lå som best på en syttiendeplass på den amerikanske Billboard Hot 100-listen.